Den svenske spydkaster Kim Amb stod for et af de mere muntre indslag under torsdagens konkurrencer ved atletik-EM.

Ja, muntert vil han næppe selv kalde det, og det vil en lydmand, der var få meter fra at blive ramt af svenskerens spyd, nok heller ikke.

Men tilskuerne på atletik-arenaen i Zürich så ud til at more sig godt over Ambs tredje forsøg i spydkast-konkurrencen. Han sendte nemlig sit spyd på skovtur og fik spiddet en kasse, der markerede 75 meter-mærket på banen.

De to officials, der sørger for at samle spyddene op fra banen, fik kun med stort besvær befriet kassen for det vildfarne spyd. Og indkasserede herefter tilskuernes hyldest.

Se klippet herover.